“Sigo creyendo nuna esquierda asturianista que puea llegar a pactos estatales”
#000000
Xune Elipe espubliza en solitariu l'ensayu 'Una llinia trazada', y con Dixebra el llibru-discu 'Ente la niebla', que va presentase esti viernes n'Uviéu.
#000001
Trenta y cinco años, los mesmos que tien esti entrevistador, contemplen yá a la banda Dixebra, referencia indiscutible del panorama musical asturianu. Saquen nuevu discu que remanez “Ente la niebla”, que va presentase esti viernes n’Uviéu, nel Tribeca, y que traza’l filu coloráu del pueblu asturianu y les sos lluches, dende’l tiempu de los emigrantes hasta los conflictos más recién, pasando por revoluciones, fuelgones y conflictos emblemáticos, con un güeyu siempre puestu na Avilés natal. El so líder, Xune Elipe (Avilés, 1962), esbilla equí les sos claves nel añu en que tambien espubliza “Una llinia trazada”, una hestoria de la música asturiana.
#000007
Xune, discu nueu. ¿Qué vamos atopar n’elli?
#000008
Falamos de tolo qu’arrodió a les clases populares asturianes dende principios del sieglu venti. Una de les primeres canciones que suenen se llama Como el mar y ta dedicada a la emigración qu’a principios del sieglu se produxo fundamentalmente hacia Sudamérica: México, Venezuela, Cuba... Falamos de cómo les clases populares son les que padecieron aquella inmigración forciada por motivos económicos y a partir d’ehí vamos faciendo un percorríu per diferentes etapes históriques; per diferentes momentos. Por exemplu, falamos de la toma de conciencia social y política de les mases, fundamentalmente obreres, a principios del sieglu; depués, de la revolución d’ochobre del trenta y cuatro, de la guerra civil, del Conseyu Soberanu d’Asturies y Lleón... Falamos tamién de los fugaos de la guerrilla asturiana y de la represión qu’hubo nel franquismu con un casu concretu: lo que llamen los trece claveles de Tiraña, en Llaviana.
#000009
Tres muyeres y diez homes afusilaos ellí nel añu trenta y ocho.
#000010
Eso ye. Dempués, falamos de cómo hubo xente que, tres de pasar estos procesos, dempués de perder la guerra, tien que marchar exiliao a Francia, y dende ellí sigue les lluches contra el fascismu. Dedicámos-y un tema a la Nueve, la compañía que lliberó París de los nazis. Falamos tamién de la Fuelgona del sesenta y dos, que se llamó tamién la fuelga del silenciu porque nun facía falta que los sindicalistes que ya había al marxe del sindicalismu vertical falaren, porque coles miraes ya se entendíen. Cuando víen que determinada xente nun se vistía pa baxar na rampla, sabíen qu’había fuelga. Falamos de la toma de conciencia d’aquel primer sindicalismu con un tema que se llama Aprendiendo a respirar.
#000011
Tamién sal Avilés, la vuesa ciudá.
#000012
Sí. Falamos de cómo nos trató’l paternalismu franquista con una canción que se llama Corea, polos llamaos coreanos que llegaron a Avilés.
#000013
Y a los que se llamaba asina porque les sos condiciones miserables de vida facíen que la xente s’alcordara de los refuxaos de la guerra de Corea que víen pel NO-DO.
#000014
«Dixebra convirtió la llingua asturiana de fin en sí mesma en mediu pa falar de dalgo»
#000016
De lo que nos arrodia y nun nos dexa ver... nin venos a nós mesmos como sociedá, como colectivu, como clas trabayadora o popular, llámala como quieras. Tamos perdíos ente la niebla, pero ente la niebla hai tou esti bagaxe que llevamos detrás. Nosotros somos un grupu que venimos d’onde venimos, de los barrios obreros d’Avilés, y pa nós esta memoria colectiva del pueblu asturianu tien un potencial simbólicu tremendu. Nun entendemos Asturies ensin esti bagaxe; ye una parte identitaria fundamental y sobre esa base ye sobre la que sofitamos el nuesu asturianismu; la nuesa manera de ver y entender Asturies. Lo nuestro nun ye un asturianismu de tipu esencialista, porque nun lo puede ser viniendo d’onde venimos. Quiciabes un asturianismu de tipu rural o tradicional pudiera tener alguna tentación d’esi tipu, pero el nuesu nun puede de nenguna de les maneres. Cuando abocane la niebla, cuando desapaeza, igual nos vemos y nos reconocemos nesa trayectoria histórica. Tenemos un camín a siguir.
#000020
Esto, pela parte temática. ¿Qué hai de la parte musical del discu? ¿Qué vamos a atopar?
#000021
Que ta curiáu al detalle, al milímetru. Esti trabayu, escomenzamos a preparalu xusto enantes de la pandemia. Acabáramos hai dos años y mediu la xira de conciertos que teníamos; tábamos, alcuérdome, en Galicia nun festival y diximos: oi, pasaron cinco o seis años desde que nun sacamos material nuevu; hai que ponese yá, que nunca tardamos tanto. Llevábamos cinco o seis años ensin sacar material nuevu y petecíanos facer dalgo especial. Rondábanos la cabeza el facer un exerciciu de memoria colectiva musical como esti. Y pensámoslo y trabayámoslo muncho. Los detalles, les melodíes, los arreglos, tan curiaos al máximu. La xente va a atopar el Dixebra de siempre, pero un pasín más allá. Hai temes funkies mui funkies, que suenen más funk que nunca: Ente la niebla mesmo, o Sola, el cantar que dedicamos al Conseyu Soberanu, cuando Asturies quedó sola delantre’l fascismu. Hai rock, hai ska, hai punk... Quiximos que cada temática, cada cantar, la so temática, fuera pareya a la música na que iba ensertao. Por exemplu, cuando falamos de cómo l’enemigu nos metió’l caballu dientro, de la droga qu’afaró los barrios, nun había otra manera de cantalo que col punk, con un tema mui punky onde facemos alusión a Eskorbuto y a los Clash: «Los punkies teníen razón, nun quiximos escuchar a Eskorbuto y a los Clash».
#000022
La hestoria de Dixebra, trenta y cinco años yá, ye una hestoria d’ésitu. Consiguistis pa l’asturianismu musical la popularidá tresversal que nun llogró’l llingüísticu. Nos conciertos de Dixebra, descubríase cantando n’asturianu xente que na vida imaxinárase faciéndolo.
#000023
Nos últimos años, una renovación xeneracional y de discursu sí llogró pa l’asturianismu llingüísticu una simpatía tresversal que lu volvió a llevar a les puertes de la oficialidá. Sicasí, paez qu’esta volverá ser una hestoria fracasada. ¿Cómo tas viviendo esta última fase de la reivindicación llingüística?
#000025
L’asturianismu en xeneral y el llingüístico en particular va funcionando por picos a los que llueu sigue un momento de baxón. Hubo un picu nos años noventa col CAO, el Conceyu Abiertu pola Oficialidá, que tamién tuvo a piques de llograr la oficialidá, cuando hasta’l Partíu Popular coqueteó un poco con ello, con Cascos y demás. Naquel momentu, la FSA, que yera una organización total y absolutamente xacobina, centralista, sucursalista, foi la que lo torgó. Y dempués hubo un momento de baxón. Pero volvimos a esi picu nos últimos años, con una manifestación na que se faló de cifres de venti, trenta mil persones. Independientemente de les cifres, había una masa social crítica potente n’Asturies sofitando la oficialidá, coincidiendo, como dices, con una renovación xeneracional mui pontente. Hubo un momentu en que yo, que llevo venceyáu a too esto dende que tenía quince años, dende los tiempos de Conceyu Bable, dicíame: coime, como nun se produza una renovación, a ver lo que va pasar equí. Pero de sópitu, prodúzose. Nun hai más que ver, agora, la cantidá de xente nuevo qu’escribe, que ta faciendo música, que ta faciendo estudios llingüísticos del asturianu o de la cultura asturiana, etcétera. Eso coincidió col vuelcu hestóricu de la FSA. Agora tamos nún momentu que nun sé cómo llamar: más que de baxón, d’incertidume. La xente tovía tien ilusión y ganes. Vimos muncha xente mozo nes últimes manifestaciones; munchu críu. Pero paez que llegamos tarde a too o que siempre llegamos en plenu cambéu de ciclu. Yo tengo-y munchu mieu al cambéu de ciclu político que se puea dar, non tanto n’Asturies como nel Estáu. Puede dase la paradoxa de que tengamos los ventisiete diputaos que yá nos esixen pa que s’aprebe la oficialidá equí nel estatutu, pero pase lo qu’hai cuarenta años, cuando salió un estatutu d’Asturies que recoyía l’asturianu como llingua propia y vieno como «bable» y como «modalidad lingüística». Puede pasar qu’Asturies reconoza la oficialidá pero, en Madrid, una mayoría del Congresu de los Diputaos tarace l’estatutu y aprebe unu con otra redacción. Nun nos escaezamos que tenemos estatutos otorgaos, non referendaos. Equí nun refrendamos nada.
#000026
P’acabar, y nel añu que tamién acabes d’espublizar Hai una llinia trazada, una hestoria de la música asturiana, ¿qué valoración faes de la situación de la mesma; de la escena musical asturiana?
#000030